NAVODILA ZA DELO NA DALJAVO V PETEK, 15. 05. 2020

MAT: 
Matematično preverjanje je večina učencev pisala zelo dobro. Kljub temu ne pozabite na vsakodnevno utrjevanje znanja. 
Pričenjamo z novo učno snovjo in novim SDZ /4. del. Pričenjamo z geometrijo.


→  V zvezek zapiši:        KROG IN KROŽNICA

Krog je geometrijski lik.                 Krožnica je sklenjena kriva črta, 
                                                                ki ga omejuje. 
 

  
   
KROG (notranjost je pobarvana)            KROŽNICA (kriva sklenjena črta)

→  Poišči različne pripomočke in nariši v zvezek nekaj krožnic in krogov.
→  V novem DZ (4. del) reši nalogo na strani 7.

***************************************************************************
NIT: Po zgradbi smo si ljudje podobni, a vendarle različni, 2.ura
Danes boš rešil  naloge v SDZ na straneh 78-80. Dobro si oglej fotografije in z njihovo pomočjo reši naloge. Lahko si pomagaš tudi z različnimi knjigami ali s pomočjo spleta. Piši lepo in pazi na jezikovno pravilnost zapisa.

*****************************************************************
GUM: Ponovi učno snov. V zvezek zapisuj odgovore na vprašanja, da ti bo lažje pri ocenjevanju znanja.  Do srede mi pošljite dokazilo, kako si se pripravljal na ocenjevanje.
O učni snovi se bomo pogovarjali tudi na zoom srečanju. Pripravi reciklirani inštrument, ki si ga že izdelal in nam ga predstavi ob spremljavi pesmice po tvoji izbiri.
SLJ: 
→ Oglej si pogovor med Nino in očkom. Nato zapiši pravila neuradnega tel. pogovora.
[image: ]

→ V zvezek naredi zapis:    KAKO SE POGOVARJAMO PO TELEFONU?
1. Kadar se pogovarjamo po telefonu z neuradnimi osebami (nap. sošolci, sorodniki, prijatelji), se predstavimo z imenom in jih pozdravimo z - Zdravo!  - Živijo!  -Hojla!
2. Pri pogovoru moramo paziti:
· da govorimo dovolj glasno in razločno,
· da ne kričimo in ne šepetamo v slušalko,
· da smo vljudni in spoštljivi do sogovorca. 
3. Med telefonskim pogovorom ne opravljamo drugih opravil in sogovorca pazljivo poslušamo in mu ne skačemo v besedo.
4. Telefonski pogovor naj bo kratek in jedrnat.
5. Neuradno osebe navadno tikamo.
→ SDZ stran 96, 97 preberi besedilo in vprašanja  v nalogah , razmisli in se pogovori s starši. 
      Preko vikenda pokliči sošolca ali sorodnika. Upoštevaj pravila telefonskega pogovora.

ŠPO:   Zavedam se, da kar nekaj časa presedite za računalnikom ali za pisalno mizo zaradi različnih predmetov.  Med učenjem se je dobro razgibati na svežem zraku, da lahko možgani potem boljše delajo naprej! Pa saj to zagotovo naredite. 
Za motivacijo si oglej video na spodnji povezavi in ne pozabi kako pomembno je, da si med učenjem zbistriš glavo s športno aktivnostjo!
https://www.youtube.com/watch?v=2Ptxsg1tRZE&fbclid=IwAR0xTIKnhBcWu7n6BfDCCEczliI_ed__sCW61A8wK77x6kF0-8QZyomjoZg
Danes boste izvedli naslednje naloge: 
→ Najprej naredite neka vaj na mestu, da se ogrejete:
· Hoja na mestu (3 min)
· Tek na mestu (3 min)
· Premikanje glave v smeri naprej-nazaj-levo-desno (8 ponovitev)
· Kroženje z rameni v smeri naprej-nazaj (8 ponovitev)
· Kroženje v komolcih v smeri naprej-nazaj (8 ponovitev)
· Kroženje s celimi rokami v smeri naprej-nazaj (8 ponovitev)
· Kroženje v bokih v obe smeri (8 ponovitev)
· Kroženje v kolenih v obe smeri (8 ponovitev)
· Kroženje v gležnjih in zapestju (8 ponovitev za vsako nogo)
· Počepi (10 ponovitev)
· Poskoki iz čepa navzgor (iztegnjen položaj telesa in rok)

 →  Druga aktivnost je 30 minut hitre hoje v naravi. Če ne smete od doma ali je slabo vreme lahko vajo naredite kar na mest na domačem vrtu. Vaja je lahko prav zabavno, pa tudi naporna. Preverite razliko v srčnem utripu.

 → Tretja aktivnost je pomoč pri gospodinjskih opravilih. 
      Če ste slučajno pozabili kaj je to:
Posesajte stanovanje, odnesite smeti. Če ne veste kje začeti, vprašajte mamo. Ona bo že vedela. Predvsem pa se imejte radi, bodite potrpežljivi drug do drugega in ostanite zdravi. 

*****************************************************************
Ne pozabi na vpis aktivnosti v tabelo!
Za  ponedeljek boste dobili navodila za dan dejavnosti. To bo športni dan.  Super, kajne?
Kljub ŠD se srečamo ob 11.uri na zoom-u. Pri uri boste predstavili svoje reciklirane glasbene inštrumente. Potrudite se, da izpeljemo uspešno tudi ocenjevanje glasbe.
[bookmark: _GoBack]Lep vikend ti želim!

